Mat+fra+Zambia

Zambia har ikke en spesiell tradisjon innenfor mat, men har fått inspirasjon fra andre afrikanske land og naboland. Nshima er veldig vanlig i hele Afrika og brukes til de fleste måltider i mange land. Alle land har sin variant av denne retten, og i Zambia er det maismel som brukes som hovedingrediens. Som metningsgarnityr brukes også denne grøtlignede massen, Nshima. Zambia har ingen egen definert nasjonalrett. Kornvariantene varierer ut i fra hva som er å få tak i. Som i de fleste Afrikanske land, er det i Zambia kvinnene som står for det meste av matlagingen. I gjennomsnitt spises to måltider om dagen, men på grunn av den veldige fattigdommen er det vanskelig å si om dette omfatter hele befolkningen. Som drikke til maten lages en blanding av maismel og vann, som kokes opp og avkjøles. Noen ganger blir den gjæret slik at den inneholder alkohol. Denne drikken er som en tynn suppe, men litt grynete i konsistensen fra maismelet. Over 70 % av befolkningen i Zambia lever i fattigdom, og de har ikke særlig mange hjelpemidler til matlaging. De kjøkkenredskaper de har er veldig enkle, kjeler, boller, fat og noe til å røre med. På grunn av fattigdom er det liten variasjon i kostholdet. Et måltid bestå som regel av Nshima, en saus og grønnsaker. Kjøtt er en slags luksus og brukes bare ved spesielle anledninger. Menneskene i Zambia har som regel ikke komfyrer, så koking av mat foregår på gamle måten. De lager en gruve og setter kjeler rett på ilden. Der må de sitte på huk for å koke maten på gruven. Om mulig lages all maten utendørs, dette fordi husene er mørke og fordi det samler seg for mye røyk fra bålet inne. Landet er selvforsynt både når det gjelder kjøtt melk og korn og bruker det som de dyrker på områdene sine. Ofte går familier sammen om et jordstykke, og planter og deler de råvarene som blir høstet. Mat er ikke bare viktig som næring i Zambia, men er også viktig i sosial sammenheng. Man viser sin medmenneskelighet ved å dele sin mat med sine gjester. Selv om familien ikke har mye mat tilgjengelig vil man alltid tilby gjester mat. Dersom man har kjøtt vil dette først tilbys sine gjester før man selv forsyner seg. Maten som lages i hjemmene i Zambia har generelt lite smak. Det brukes ikke noe særlig med krydder i maten. Dersom de ønsker å tilsette litt mer smak kjøper de bein eller fett som de koker sammen med maten slik at den får ”kjøttsmak”. Som tidligere nevnt er det kjøtt som blir brukt til ”fint” og da må ofte egne husdyr slaktes. Når de får gjester er det nesten en selvfølge å servere mat uansett om man egentlig ikke har råd til det. Og da bruker de det de har i hus av kjøtt, grønnsaker, frukt osv. Landet grenser ikke til hav og er derfor ikke vanlig med skalldyr eller andre råvarer fra sjøen. Det spises en del ferskvannsfisk som blir fisket i innsjøer og elver. De vanligste er Breams, Kapenta og også tørket fisk. Saltvannsfisk og skalldyr, kan for de som har penger kjøpes på marked, men dette er importert fra andre afrikanske land. Det blir brukt alle typer kjøtt, alt etter hva det er å få tak i. Som okse, sau, svin, høne og geit.  Belgfrukter er veldig vanlig å spise i Zambia. Mais, bønner, erter og søtpotet er veldig vanlig og brukes flittig. I tillegg til dette brukes grønn salat, spinat og tomat. Av frukt så er det ananas, mango og banan som blir mest brukt. Frukt blir som regel spist som ”dessert” eller mellommåltid, men det er også blitt mer og mer vanlig å sylte bær og frukter og lage kompotter.
 * ZAMIBIA **
 * Råvarer **
 * Frukt og grønnsaker **

Eksempler på retter fra Zambia: [[Nshima|

Nshima]]

Ifisashi

Golabjamoun (søtpotet kaker) Ilya

Kilder: "Hei verden" (internationalt hus)